b"\n_START_ARTICLE_\nPompyang\n_START_PARAGRAPH_\nAng pompyang ay mga instrumentong perkusyon o panugtog na binibira, pinapalo, tinatapik, o pinagbabangga upang makalikha ng tunog.  Kilala rin bilang simbal o simbalo, mga disko itong yari sa tanso, tansong-pula, o natatanging alloy.  Kahawig sila ng mga takip ng kaserola o kawali, ngunit may maliit na umbok sa gitna at may mga taling lumalagos sa isang butas.  Tinatawag na simbalero, simbalista, mampopompyang, o tagapompyang ang taong tagatugtog ng mga pompyang.  Pangkaraniwan sa mga ito ang magkaparis na mga payat na piraso ng metal, na hinahawakan ng tig-isang kamay at pinagbabanggaan, kaya't nakalilikha ng musikang may ritmo."